《偶至溪岸时当寒食书节物呈同行》
宋代·李处权

风作山云断复飘，沙平竹日影萧萧。
柔桑始叶蚕争出，浅水无萧鹭独翘。
白发寻春悲去国，朱门赐火望行朝。
游从此地多君子，乘兴来过不待招。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。